PMIndiaData/PMIndiaSum huggingface dataset:
জি -২০ গোষ্ঠীভুক্ত দেশগুলির ভিডিও কনফারেন্সের মাধ্যমে ব্যতিক্রমী শীর্ষ সম্মেলন

বিশ্বজুড়ে কোভিড-১৯ মহামারীর ফলে সৃষ্ট চ্যালেঞ্জ এবং তার সুসংহত মোকাবিলার পন্থা পদ্ধতি নিয়ে জি-২০ শীর্ষ সম্মেলনে আলোচনা হয়েছে। অভূতপূর্ব এই সম্মেলন, ভিডিও কনফারেন্সের মাধ্যমে হয় । এর আগে প্রধানমন্ত্রী শ্রী নরেন্দ্র মোদী সৌদি আরবের যুবরাজের সঙ্গে এই বিষয়ে নিয়ে আলোচনা করেন। এই বৈঠকের আগে জি-২০ গোষ্ঠীভুক্ত দেশগুলির অর্থমন্ত্রীদের এবং প্রধান ব্যাঙ্ক গর্ভনরদের বৈঠক অনুষ্ঠিত হয়। এই বৈঠকেও কোভিড-১৯-এর ফলে সম্ভাব্য আর্থিক অবস্থা নিয়ে আলোচনা হয়েছে। বৈঠকে জি-২০ নেতৃবৃন্দ মহামারী ঠেকাতে এবং জনসাধারণকে রক্ষা করতে সম্ভাব্য সবরকমের পদক্ষেপ নিয়ে আলোচনা করেন। ওষুধ সরবরাহ, পরীক্ষাগারের যন্ত্রপাতি, চিকিৎসা, ওষুধ এবং টীকা সহ হু-র নিয়ম অনুযায়ী ব্যবস্থা গ্রহণের উদ্যোগকে নেতৃবৃন্দ সমর্থন করেন। এই মহামারীর ফলে আর্থিক ও সামাজিক সঙ্কট কমাতে নেতৃবৃন্দ তাঁদের অঙ্গীকার পুর্নব্যক্ত করেন। বিশ্বজুড়ে বিকাশ, বাজারের স্থিতাবস্থা, অধিকতর সহনশীল হওয়ার বিষয়েও তাঁরা তাঁদের অঙ্গীকারের কথা জানান। কোভিড-১৯-এর মোকাবিলায় জি-২০ গোষ্ঠীভুক্ত দেশগুলি ৫ লক্ষ কোটি মার্কিন ডলার দেবে বলে জানিয়েছে। বিশ্ব স্বাস্থ্য সংস্থার নেতৃত্বে কোভিড-১৯ তহবিলে নেতৃবৃন্দ স্বেচ্ছায় অর্থ দেবার অঙ্গীকারও করেছেন। জি-২০-র এই অভূতপূর্ব অধিবেশনটি ডাকার জন্য প্রধানমন্ত্রী সৌদি আরবের রাজাকে ধন্যবাদ জানান। তিনি এই মহামারীর ফলে সামাজিক ও আর্থিক সঙ্কটের বিষয়ে সতর্ক করে দেন। তিনি বলেন, বিশ্বে মোট আক্রান্তর ৯০ শতাংশ এবং মৃতদের ৮৮ শতাংশই জি-২০ গোষ্ঠীভুক্ত দেশের নাগরিক । পৃথিবীর মোট জন সংখ্যার ৬০ শতাংশ এবং মোট অভ্যন্তরীণ উতপাদনের ৮০ শতাংশ এই জি-২০ গোষ্ঠীভুক্ত দেশগুলির আওতাভুক্ত। বিশ্বের সমৃদ্ধি এবং সহযোগিতার কেন্দ্রে থাকবে মানবজাতি । প্রধানমন্ত্রী চিকিৎসা বিজ্ঞানে গবেষণা এবং উন্নয়নের সুফল সকলের মধ্যে পৌঁছে দেবার উপর জোর দেন । এছাড়াও স্বাস্থ্য পরিষেবার উন্নয়ন, সংকট ব্যবস্থাপনার নতুন নীতি নির্দেশিকাগুলিকে কার্যকর করা, বিশ্বজুড়ে সঙ্কট মোকাবিলায় তথ্যের আদান-প্রদান বাড়ানো, হু-র মত আন্তর্জাতিক সংস্হাকে শক্তিশালী করার কথাও শ্রী মোদী বৈঠকে বলেছেন। কোভিড-১৯-এর ফলে আর্থিকভাবে পিছিয়ে পড়া শ্রেণীর জনগোষ্ঠী সহ সকলের অর্থনৈতিক সমস্যা দুর করার বিষয়ও তিনি উল্লেখ করেন। বিশ্বায়নের নতুন যুগে মানবজাতির কল্যাণে একযোগে কাজ করার জন্য প্রধানমন্ত্রী জি-২০ গোষ্ঠীভুক্ত নেতৃবৃন্দর উদ্দেশে আহ্বান জানান এবং বহুস্তরীয় ব্যবস্থার মাধ্যমে মানবতার স্বার্থরক্ষার উপর গুরুত্ব দেন। জি ২০ শীর্ষ সম্মেলনের শেষে মহামারীর প্রতিরোধ , বিশ্বঅর্থনীতি রক্ষা, ব্যবসা বানিজ্যর ক্ষেত্রে ন্যূনতম বিঘ্ন না ঘটার মত বিষয়গুলি নিশ্চিত করার লক্ষ্যে নেতৃবৃন্দ সুসংহত উদ্যোগ নেওয়ার আহ্বান জানিয়েছেন। /
প্রধানমন্ত্রী প্রথম দফার নাগপুর মেট্রো জাতির উদ্দেশে উৎসর্গ এবং দ্বিতীয় দফার নাগপুর মেট্রোর ভিত্তিপ্রস্তর স্থাপন করলেন

ফ্রিডম পার্ক মেট্রো স্টেশন থেকে খাপরি মেট্রো স্টেশন পর্যন্ত মেট্রো সফর প্রধানমন্ত্রীর প্রধানমন্ত্রী শ্রী নরেন্দ্র মোদী ‘প্রথম দফার নাগপুর মেট্রো’ জাতির উদ্দেশে উৎসর্গ করেছেন। খাপরি মেট্রো স্টেশন থেকে দ্বিতীয় দফার নাগপুর মেট্রো প্রকল্পের ভিত্তিপ্রস্তর স্থাপনকালে প্রধানমন্ত্রী খাপরি থেকে অটোমোটিভ স্কোয়ার এবং প্রজাপতি নগর থেকে লোকমান্য নগর পর্যন্ত দুটি ট্রেনের যাত্রা সূচনা করেন। নাগপুর মেট্রোর প্রথম দফার কাজ সম্পন্ন হয়েছে ৮ হাজার ৬৫০ কোটি টাকা ব্যয়ে। দ্বিতীয় দফার মেট্রো প্রকল্প রূপায়ণে ব্যয় ধার্য হয়েছে ৬ হাজার ৭০০ কোটি টাকারও বেশি। প্রধানমন্ত্রী নাগপুরে ফ্রিডম পার্ক মেট্রো স্টেশন থেকে মেট্রো সফর করে খাপরি মেট্রো স্টেশনে পৌঁছান। ফ্রিডম পার্ক মেট্রো স্টেশনে সওয়ার হওয়ার আগে প্রধানমন্ত্রী নাগপুর মেট্রো রেল প্রকল্প ঘুরে দেখেন। প্রত্যক্ষ করেন ‘স্বপ্নো সে বেহেতর’ প্রদর্শনীটিও। প্রধানমন্ত্রী নিজের জন্য এএফসি গেটের একটি ই-টিকিট ক্রয় করেন এবং পড়ুয়া, সাধারণ নাগরিক ও আধিকারিকদের সঙ্গে মেট্রো সফর করেন। যাত্রাকালে তিনি তাঁদের সঙ্গে আলাপচারিতাতেও অংশ নেন। প্রধানমন্ত্রী ট্যুইটে বলেন, “নাগপুর মেট্রোর প্রথম দফার উদ্বোধন হওয়ায় আমি নাগপুরবাসীকে অভিনন্দন জানাই। আমি দুটি মেট্রোর যাত্রার সূচনা করলাম এবং সেই সঙ্গে মেট্রো সফরও করলাম। মেট্রো আরামদায়ক ও সুবিধাজনক। প্রধানমন্ত্রীর দপ্তর থেকে ট্যুইটে বলা হয়েছে, “সফরকালে নাগপুর মেট্রোতে প্রধানমন্ত্রী পড়ুয়াদের সঙ্গে আলাপচারিতায় অংশ নেন। এছাড়াও, স্টার্টআপ ক্ষেত্র ও সাধারণ নাগরিকদের সঙ্গেও কথা বলেন”। মেট্রোতে খাপরি স্টেশনে পৌঁছনোর পর প্রধানমন্ত্রীর সঙ্গে যোগ দেন মহারাষ্ট্রের মুখ্যমন্ত্রী শ্রী একনাথ শিন্দে, রাজ্যপাল শ্রী ভগৎ সিং কোশিয়ারি, উপ-মুখ্যমন্ত্রী শ্রী দেবেন্দ্র ফড়নবিশ এবং কেন্দ্রীয় সড়ক যোগাযোগ মন্ত্রী শ্রী নীতিন গড়করি। প্রেক্ষাপট: শহরাঞ্চলে যাতায়াতের ক্ষেত্রে আরও একধাপ উন্নতি হ’ল। প্রধানমন্ত্রী প্রথম দফার নাগপুর মেট্রো জাতির উদ্দেশে উৎসর্গ করেন এবং অরেঞ্জ লাইনে খাপরি থেকে অটোমোটিভ স্কোয়ার এবং অ্যাকোয়া লাইনে প্রজাপতি নগর থেকে লোকমান্য নগর পর্যন্ত দুটি মেট্রোর যাত্রা সূচনা করেন। ৮ হাজার ৬৫০ কোটি টাকা ব্যয়ে প্রথম দফার মেট্রোর কাজ সম্পন্ন হয়েছে। নাগপুরে দ্বিতীয় দফার মেট্রোর ভিত্তিপ্রস্তর স্থাপন করেন প্রধানমন্ত্রী। ৬ হাজার ৭০০ কোটি টাকারও বেশি ব্যয়ে এই প্রকল্প রূপায়িত হবে।
শহীদ ভগৎ সিং, রাজগুরু এবং শুকদেব’কে শ্রদ্ধা ও সম্মানজানালেন প্রধানমন্ত্রী

ভগৎ সিং, রাজগুরু এবং শুকদেব এই দিনটিতে শহীদ হওয়ার সম্মান অর্জন করেছিলেন।তাই আজ তাঁদের শহীদ দিবসে গভীর শ্রদ্ধা ও সম্মান প্রদর্শন করেছেন প্রধানমন্ত্রীশ্রী নরেন্দ্র মোদী। এক বার্তায় তিনি বলেছেন : “ভগৎ সিং, রাজগুরু এবং শুকদেবের শহীদ হওয়ার দিনটি দেশের ইতিহাসে এক বিশেষগুরুত্বপূর্ণ মুহূর্ত। এই তিন মহান ব্যক্তি যে ভারতেই জন্ম গ্রহণ করেছিলেন, এজন্যপ্রত্যেক ভারতীয়ই গর্বিত। যৌবনের উন্মেষকালেই তাঁরা নিজেদের জীবন উৎসর্গ করেছিলেন এইউদ্দেশ্য নিয়ে যাতে অন্যরা স্বাধীনতা ও মর্যাদার সঙ্গে জীবন অতিবাহিত করতে পারেন”।
প্রধানমন্ত্রী ১৬ই ডিসেম্বর উত্তরপ্রদেশ সফর করবেন

প্রধানমন্ত্রী শ্রী নরেন্দ্র মোদী ১৬ই ডিসেম্বর উত্তরপ্রদেশ সফর করবেন। রায়বেরিলিতে প্রধানমন্ত্রী অত্যাধুনিক রেল কামরা উৎপাদন কারখানা পরিদর্শন করবেন। এক জনসভায় তিনি ৯০০তম রেল কামরা এবং ঐ কারখানায় নির্মিত একটি হামসফর ট্রেনের সূচনা করবেন। এছাড়াও তিনি বিভিন্ন উন্নয়নমূলক প্রকল্প জাতির উদ্দেশে উৎসর্গ, উদ্বোধন অথবা শিলান্যাস করবেন। এই উপলক্ষে এক জনসভাতেও তাঁর ভাষণ দেওয়ার কর্মসূচি রয়েছে। এরপর প্রধানমন্ত্রী প্রয়াগরাজে যাবেন। সেখানে তিনি কুম্ভ মেলার জন্য একটি অত্যাধুনিক পরিচালনা কেন্দ্রের (কম্যান্ড অ্যান্ড কন্ট্রোল সেন্টার) উদ্বোধন করবেন। স্বচ্ছ কুম্ভ প্রদর্শনী ঘুরে দেখার পাশাপাশি তিনি গঙ্গা পুজো দেবেন। প্রয়াগরাজে শ্রী মোদী ‘অক্ষয়বট’ ঘুরে দেখবেন। প্রধানমন্ত্রী এরপর আন্দাওয়া যাবেন। সেখানে তিনি একাধিক উন্নয়নমূলক প্রকল্প জাতির উদ্দেশে উৎসগ, উদ্বোধন বা শিলান্যাস করবেন। এই উপলক্ষে এক জনসভাতেও তাঁর ভাষণ দেওয়ার কর্মসূচি রয়েছে। প্রধানমন্ত্রী প্রয়াগরাজের বারাউলি বিমানবন্দরে যাবেন। দিল্লী ফেরার পূর্বে সেখানে তিনি বিমানবন্দরের নতুন টার্মিনাল ভবন উদ্বোধন করবেন।
আইসল্যান্ডের প্রধানমন্ত্রীর সঙ্গে প্রধানমন্ত্রী শ্রী নরেন্দ্র মোদীর বৈঠক

নতুন দিল্লি, ৪ মে, ২০২২ প্রধানমন্ত্রী শ্রী নরেন্দ্র মোদী দ্বিতীয় ভারত-নর্ডিক সম্মেলনের পাশাপাশি কোপেনহেগেনে আইসল্যান্ডের প্রধানমন্ত্রী মিস ক্যাটরিন জ্যাকবসডত্তিরে'র সঙ্গে দ্বিপাক্ষিক বৈঠক করেছেন । ২০১৮ সালের এপ্রিল মাসে স্টকহোমে প্রথম ভারত-নর্ডিক সম্মেলনের সময় উভয়ের মধ্যে আলোচনার কথা তাঁরা স্মরণ করেন । উভয় দেশের প্রধানমন্ত্রী উল্লেখ করেছেন যে, এবছর ভারত-আইসল্যান্ড কূটনৈতিক সম্পর্ক প্রতিষ্ঠার ৫০-তম বার্ষিকী উদযাপন করছে । উভয় দেশের নেতা জিও থার্মাল শক্তি, সমুদ্র ভিত্তিক অর্থনীতি, উত্তর মেরু সংক্রান্ত, পুনর্নবীকরণযোগ্য শক্তি, মৎস্য চাষ, খাদ্য প্রক্রিয়াকরণ, ডিজিটাল বিশ্ববিদ্যালয় সহ শিক্ষা ও সংস্কৃতি ইত্যাদি বিষয়ে আলোচনা করেন । জিও থার্মাল শক্তি ক্ষেত্রে আইসল্যান্ডের বিশেষ দক্ষতা রয়েছে । উভয় পক্ষই এই ক্ষেত্রে দুই দেশের বিশ্ববিদ্যালয়ের মধ্যে সহযোগিতা বৃদ্ধির ওপর গুরুত্ব আরোপ করে । প্রধানমন্ত্রী শ্রী মোদী লিঙ্গ সমতা বিষয়ে প্রচারে আইসল্যান্ডের প্রধানমন্ত্রীর ব্যক্তিগত প্রচেষ্টার প্রশংসা করেন এবং এবিষয়ে ভারতের অগ্রগতি সম্পর্কে তাঁকে জানান। এই বৈঠকে ভারত-ইএফটিএ বাণিজ্য আলোচনা ত্বরান্বিত করার বিষয়ও পর্যালোচনা করা হয়েছে । আঞ্চলিক ও বিশ্বের উন্নয়ন নিয়েও এই বৈঠকে আলোচনা হয় ।
প্রধানমন্ত্রী দীপাবলি উপলক্ষে ২৩ অক্টোবর অযোধ্যা সফর করবেন

নয়াদিল্লি, ২১ অক্টোবর, ২০২২ দীপাবলি উপলক্ষে প্রধানমন্ত্রী শ্রী নরেন্দ্র মোদী ২৩ অক্টোবর উত্তর প্রদেশের অযোধ্যা সফর করবেন। ঐদিন বিকেল ৫টায় শ্রীরাম জন্মভূমি তীর্থ ক্ষেত্র পরিদর্শনের পর তিনি ভগবান শ্রীরামলালা বিরাজমান’কে দর্শন ও আরাধনা করবেন। এরপর, ৫টা ৪৫ মিনিটে তিনি ভগবান শ্রীরামের প্রতীকী রাজ্যাভিষেক করবেন। শ্রী মোদী দীপোৎসব উদযাপনের সূচনার পাশাপাশি, সন্ধ্যা ৬টা ৩০ মিনিটে সরয়ূ নদীর নতুন ঘাটের আরতী প্রত্যক্ষ করবেন। এই নিয়ে পরপর ছ’বার দীপোৎসব অনুষ্ঠিত হতে চলেছে। এবারই প্রথম প্রধানমন্ত্রী সশরীরে অনুষ্ঠানে উপস্থিত থাকবেন। এই উপলক্ষে ১৫ লক্ষেরও বেশি প্রদীপ প্রজ্জ্বলিত হবে। দীপোৎসব উপলক্ষে ৫টি অ্যানিমেটেড ট্যাবলো এবং বিভিন্ন রাজ্যের নৃত্য সম্বলিত ১১টি রামলীলা ট্যাবলো প্রদর্শিত হবে। প্রধানমন্ত্রী সরয়ূ নদীর তীরে রামকি পৈড়ি’তে সঙ্গীতের মাধ্যমে প্রদর্শিত লেজার শো এবং ত্রিমাতৃক হলোগ্রাফিক প্রোজেকশন ম্যাপিং শো-ও প্রত্যক্ষ করবেন।
ঈদ-এ-মিলাদউপলক্ষে শুভেচ্ছা ও অভিনন্দন প্রধানমন্ত্রীর

ঈদ-এ-মিলাদউপলক্ষে দেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্রমোদী। এক বার্তায় তিনি বলেছেন : “ঈদ-এ-মিলাদউপলক্ষে অভিনন্দন জানাই। পয়গম্বর মহম্মদের শিক্ষাদর্শে আমাদের সমাজে সম্প্রীতিরমানসিকতার আরও প্রসার ঘটুক এই প্রার্থনা জানাই।” / ..
হরিয়ানার প্রতিষ্ঠা দিবসে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী হরিয়ানার প্রতিষ্ঠা দিবসে রাজ্যবাসীকে শুভেচ্ছা জানিয়েছেন। ১৯৬৬ সালের পয়লা নভেম্বর হরিয়ানা রাজ্যের প্রতিষ্ঠা হয়।  এক ট্যুইট বার্তায় প্রধানমন্ত্রী বলেছেন, “শৌর্য, দক্ষতা ও তারুণ্যে ভরপুর তথা প্রাচীন সংস্কৃতি ও আধুনিক জীবনশৈলী-সম্পন্ন রাজ্যটির প্রতিষ্ঠা দিবসের শুভেচ্ছা”।  দেশের কল্যাণে এই রাজ্যটির অগ্রগতি ও অবদান নিরন্তর বজায় থাকবে বলেও প্রধানমন্ত্রী কামনা করেন।
গুরুত্বপূর্ণ পরিকাঠামো প্রকল্প রূপায়ণে রাজ্য সরকারি সংস্থাগুলি বাইরে থেকেও ঋণ গ্রহণকরতে পারবে  :  প্রস্তাবে সম্মতি কেন্দ্রীয় মন্ত্রিসভার

গুরুত্বপূর্ণ পরিকাঠামো প্রকল্পগুলির রূপায়ণে সরকারি উন্নয়ন সহায়তাসম্পর্কিত দ্বিপাক্ষিক কর্মসূচির আওতায় বাজার থেকে সরাসরি ঋণ গ্রহণের জন্য আর্থিকদিক থেকে সচ্ছল রাজ্য সরকারি সংস্থাগুলিকে অনুমতি দেওয়ার লক্ষ্যে একনীতি-নির্দেশিকা আজ অনুমোদিত হল কেন্দ্রীয় মন্ত্রিসভার বৈঠকে । প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত এই বৈঠকে মহারাষ্ট্রেরসরকারি সংস্থা মুম্বাই মেট্রোপলিটন রিজিয়ন ডেভেলপমেন্ট অথরিটি (এমএমআরডিএ)-কেওজাপান ইন্টারন্যাশনাল কো-অপারেশন এজেন্সি (জেআইসিএ)-র কাছে থেকে সরকারি উন্নয়নসহায়তা কর্মসূচির আওতায় সরাসরি ঋণ গ্রহণের অনুমতি দেওয়া হয়। মুম্বাইট্রান্স-হারবার লিঙ্ক প্রকল্প রূপায়ণে এই ঋণ ব্যবহার করা হবে। প্রকল্পটি গড়ে তুলতেখরচ হবে ১৭,৮৫৪ কোটি টাকা। এর মধ্যে ১৫,১০৯ কোটি টাকার ঋণ সহায়তা পাওয়া যাবে জেআইসিএ-রকাছ থেকে। প্রসঙ্গত উল্লেখ্য, বেশ কয়েকটি রাজ্য সরকারি সংস্থা বর্তমানে জাতীয় দিকথেকে গুরুত্বপূর্ণ পরিকাঠামো প্রকল্প রূপায়ণের কাজে যুক্ত রয়েছে। কিন্তু এইপ্রকল্পগুলি সম্পূর্ণ করতে প্রয়োজন বিপুল পরিমাণ অর্থের । এই কারণে প্রকল্প রূপায়ণের কাজ অব্যাহত রাখতে এবং সেগুলি সম্পূর্ণ করার কাজে রাজ্যসরকারি সংস্থাগুলিকে ঋণ গ্রহণের অনুমতিদানের লক্ষ্যে কেন্দ্রীয় মন্ত্রিসভার আজকেরএই গুরুত্বপূর্ণ সিদ্ধান্ত। /
আটজন ব্রিটিশ সাংসদ আজ সাক্ষাৎ করলেন ভারতের প্রধানমন্ত্রীর সঙ্গে

ব্রিটিশ সাংসদদেরএক প্রতিনিধিদল আজ এখানে সাক্ষাৎ করেন প্রধানমন্ত্রী শ্রী নরেন্দ্র মোদীর সঙ্গে। সাক্ষাৎকারকালে শ্রীমোদী তাঁদের বলেন যে ভারত ও যুক্তরাজ্যের মধ্যে এক নিবিড় দ্বিপাক্ষিক সম্পর্ক গড়েউঠেছে। দু’দেশের সাংসদদের মধ্যে আলোচনা ও মতবিনিময়ের প্রসারের ওপর বিশেষ জোর দেনতিনি। প্রসঙ্গত, ২০১৫-র নভেম্বরে তাঁর যুক্তরাজ্য সফরের কথা স্মরণ করেনপ্রধানমন্ত্রী। তিনি স্মৃতিচারণ করেন পরের বছরই, অর্থাৎ, ২০১৬-র নভেম্বরে ব্রিটিশপ্রধানমন্ত্রী টেরেসা মে-র ভারত সফরের কথাও। ২০১৭ বছরটি ভারত-যুক্তরাজ্য সংস্কৃতিবর্ষ রূপে উদযাপনের ঘটনাকে স্বাগত জানান তিনি। প্রধানমন্ত্রী আরওবলেন, সন্ত্রাসের মোকাবিলায় আন্তর্জাতিক প্রচেষ্টার ক্ষেত্রে ভারত ও যুক্তরাজ্য হলএকে অপরের নিবিড় অংশীদার। প্রতিনিধিদলের আট ব্রিটিশ সাংসদকে সন্ত্রাসের বিরুদ্ধেসমবেতভাবে সোচ্চার হওয়ার আহ্বান জানান তিনি। উগ্রপন্থা তথা চরম হিংসার মোকাবিলায়ঐক্যবদ্ধভাবে উদ্যোগ গ্রহণের সপক্ষে মতপ্রকাশ করেন ভারতের প্রধানমন্ত্রী।
অন্ধ্রপ্রদেশে কেন্দ্রীয় বিশ্ববিদ্যালয় স্হাপনে মন্ত্রিসভার অনুমোদন

কেন্দ্রীয় মন্ত্রিসভা অন্ধ্রপ্রদেশের অনন্তপুর জেলার জানথালুরু গ্রামে ‘অন্ধ্রপ্রদেশ কেন্দ্রীয় বিশ্ববিদ্যালয়’ নামে একটি কেন্দ্রীয় বিশ্ববিদ্যালয় স্হাপনে নীতিগতভাবে সম্মতি দিয়েছে। নতুন দিল্লিতে ১৬ মে বুধবার প্রধানমন্ত্রীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে এই সিদ্ধান্ত অনুমোদিত হয়। বিশ্ববিদ্যালয় স্হাপনের জন্য প্রথম পর্যায়ে খরচ হিসাবে ৪৫০ কোটি টাকা মঞ্জুর করা হয়েছে। অস্হায়ী ক্যাম্পাস থেকে এই বিশ্ববিদ্যালয়ের কাজকর্ম পরিচালনার প্রস্তাবও অনুমোদন করেছে করেছে কেন্দ্রীয় মন্ত্রিসভা। ২০০৯ সালের কেন্দ্রীয় অধিনিয়মে প্রয়োজনীয় সংশোধনের মাধ্যমে ২০১৮-১৯ শিক্ষাবর্ষ থেকে পঠন-পাঠন চালুর ব্যাপারে মন্ত্রীসভার অনুমোদন মিলেছে। প্রস্তাবিত বিশ্ববিদ্যালয়ের পরিচালন পর্ষদ গঠিত না হওয়া পর্যন্ত অন্য একটি কেন্দ্রীয় বিশ্ববিদ্যালয় ঐ কাজকর্ম দেখভাল করবে। এই বিশ্ববিদ্যালয় স্হাপনের ফলে উচ্চশিক্ষা ক্ষেত্রে আঞ্চলিক বৈষম্য দুর করা সম্ভব হবে। সেইসঙ্গে, ২০১৪-র অন্ধ্রপ্রদেশ পুর্নগঠন আইন কার্যকর করার বিষয়টি সুগম হবে। /
মুসলিম শিক্ষাবিদ ও বুদ্ধিজীবীদের এক প্রতিনিধিদল সাক্ষাৎ করলেন প্রধানমন্ত্রীর সঙ্গে

বিদেশে ভারতীয় মুসলিমদের এক ইতিবাচক ভাবমূর্তি রয়েছে – বললেনপ্রধানমন্ত্রী মুসলিম উলেমা,বুদ্ধিজীবী, শিক্ষাবিদ এবং অন্যান্য বিশিষ্ট ব্যক্তিদের নিয়ে গঠিত এক প্রতিনিধিদলআজ এখানে এক সাক্ষাৎকারে মিলিত হলেন প্রধানমন্ত্রী শ্রী নরেন্দ্র মোদীর সঙ্গে। সংখ্যালঘু সম্প্রদায় সহ সমাজের সর্বস্তরের সাধারণ মানুষের অন্তর্ভুক্তি এবং শিক্ষাও আর্থ-সামাজিক ক্ষমতায়নের লক্ষ্যে সরকার গৃহীত বিভিন্ন পদক্ষেপের জন্যপ্রধানমন্ত্রীকে আন্তরিকভাবে অভিনন্দন জানান প্রতিনিধিদলের সদস্যরা। ভারত থেকে আরও বেশিসংখ্যক হজ তীর্থযাত্রীদের সাদরে স্বাগত জানানোর যে সিদ্ধান্ত গ্রহণ করেছে সৌদি আরবসেজন্য সেখানকার সরকারের বিশেষ ভূমিকারও প্রশংসা করেন তাঁরা। প্রতিনিধিদল ধন্যবাদজানায় প্রধানমন্ত্রী শ্রী নরেন্দ্র মোদীকেও এই বিষয়টিকে সম্ভব করে তোলার লক্ষ্যে তাঁরব্যক্তিগত প্রচেষ্টা ও উদ্যোগের জন্য। দুর্নীতি ও কালোটাকার বিরুদ্ধে প্রধানমন্ত্রীর অভিযানকে সর্বান্তঃকরণে সমর্থন জানায় প্রতিনিধিদল।তারা মনে করে যে দুর্নীতির বিরুদ্ধে সংগ্রাম সংখ্যালঘু সহ দেশের দরিদ্র জনসাধারণেরকল্যাণ নিশ্চিত করবে আরও বেশি মাত্রায়। আন্তর্জাতিক ক্ষেত্রেবিভিন্ন রাষ্ট্রের সঙ্গে ভারতের সহযোগিতার সম্পর্ককে আরও নিবিড় করে তোলার লক্ষ্যেপ্রধানমন্ত্রী শ্রী মোদী যে প্রচেষ্টা চালিয়ে যাচ্ছেন সেজন্য তাঁকে বিশেষভাবেঅভিনন্দন জানান প্রতিনিধিদলের সদস্যরা। তাঁরা বলেন, যে বিশ্বের বিভিন্ন প্রান্তেবসবাসকারী ভারতীয়রা প্রধানমন্ত্রীর এই প্রচেষ্টায় বিশেষ গর্ব অনুভব করছেন। স্বচ্ছভারত অভিযানকে সফল করে তোলার লক্ষ্যে প্রধানমন্ত্রীর উদ্যম ও প্রচেষ্টারও ভূয়সীপ্রশংসা করেন তাঁরা। প্রতিনিধিদলেরসঙ্গে আলাপচারিতার সময় প্রধানমন্ত্রী বলেন, ভারতের যুবশক্তি সাফল্যের সঙ্গেই সন্ত্রাসও উগ্রপন্থাকে প্রতিহত করেছে। বিশ্বের বিভিন্ন প্রান্তই আজ সন্ত্রাস কবলিত। ভারতেরএই সাফল্যে দেশের জনসাধারণের দীর্ঘ ঐতিহ্যের মিলিত মূল্যবোধের বিশেষ অবদান রয়েছেবলে মনে করেন প্রধানমন্ত্রী। তিনি বলেন, ভারতেরএই ঐতিহ্যের ধারাকে বহন করে নিয়ে যাওয়ার দায়িত্ব আমাদের সকলেরই। কারণ, ভারতেরঐতিহ্য, সংস্কৃতি ও সামাজিকতার কাঠামোতে সন্ত্রাস বা তাতে মদত দেওয়ার কোন স্থাননেই। প্রসঙ্গত শিক্ষা ও দক্ষতা বিকাশের ওপরও বিশেষ জোর দেন শ্রী নরেন্দ্র মোদী।তিনি বলেন, উপযুক্ত কর্মসংস্থান এবং দারিদ্র্য মোচনের ক্ষেত্রে শিক্ষা ও দক্ষতা হলদুটি গুরুত্বপূর্ণ হাতিয়ার। ভারত থেকে আরও বেশিসংখ্যক হজ যাত্রীকে স্বাগত জানানোর জন্য সৌদি আরব সরকারের বিশেষ প্রশংসাও করেনপ্রধানমন্ত্রী। বিদেশে ভারতীয় মুসলিমদের যে এক ইতিবাচক ভাবমূর্তি রয়েছে সে কথারওউল্লেখ করেন তিনি। আজকের প্রতিনিধিদলেছিলেন ইমাম উমের আহমেদ ইলিয়াসি (ভারতের প্রধান ইমাম), লেঃ জেনারেল (অবসরপ্রাপ্ত)জামিরুদ্দিন শাহ (আলিগড় মুসলিম বিশ্ববিদ্যালয়ের উপাচার্য), এম ওয়াই ইকবাল (সুপ্রিমকোর্টের প্রাক্তন বিচারপতি), তালাত আহমেদ (জামিয়া মিলিয়া ইসলামিয়া বিশ্ববিদ্যালয়েরউপাচার্য) এবং শাহিদ সিদ্দিকি (উর্দু সাংবাদিক)। প্রধানমন্ত্রীরসঙ্গে প্রতিনিধিদলের সাক্ষাৎকারকালে উপস্থিত ছিলেন কেন্দ্রীয় সংখ্যালঘু (স্বাধীনদায়িত্বপ্রাপ্ত) তথা সংসদ বিষয়ক কেন্দ্রীয় প্রতিমন্ত্রী শ্রী মুখতার আব্বাস নাকভিএবং বিদেশ প্রতিমন্ত্রী শ্রী এম জে আকবর। /
মার্কিন সিইও-দের সঙ্গে এক আলোচনা বৈঠকে মিলিত হলেন ভারতের প্রধানমন্ত্রী

ওয়াশিংটন ডিসি-তে আয়োজিত এক গোল টেবিল বৈঠকে ২০ জন শীর্ষ স্থানীয় মার্কিন সিইও-র সঙ্গে এক আলাপচারিতায় মিলিত হলেন প্রধানমন্ত্রী শ্রী নরেন্দ্র মোদী। সিইও-দেরস্বাগত জানিয়ে তিনি বলেন যে সমগ্র বিশ্বের দৃষ্টি এখন নিবদ্ধ ভারতের অর্থনীতিরদিকে। তরুণ ও মধ্যবিত্ত শ্রেণীর নাগরিকদের মধ্যে ক্রমশঃ আগ্রহ বৃদ্ধি পেয়ে চলেছেভারতীয় অর্থনীতি সম্পর্কে। বিশেষত, নির্মাণ ও উৎপাদন, শিল্প ও বাণিজ্য এবংজনসাধারণের মধ্যে পারস্পরিক সংযোগ ও যোগাযোগ সম্পর্কে আরও জানার এবং বোঝার আগ্রহবৃদ্ধি পাচ্ছে তাঁদের মধ্যে। শ্রী মোদীবলেন যে গত তিন বছরে কেন্দ্রীয় সরকার ভারতের জনসাধারণের জীবনযাত্রার মানোন্নয়নেরদিকে বিশেষ দৃষ্টি দিয়েছে। প্রধানমন্ত্রীবলেন, এই লক্ষ্যে বিশ্ব অংশীদারিত্ব গড়ে তোলা প্রয়োজন। এই কারণেই ‘ন্যূনতম সরকারিহস্তক্ষেপ, সর্বোচ্চ প্রশাসনিক পরিচালন’ ব্যবস্থার নীতিকে অনুসরণ করে চলেছেকেন্দ্রীয় সরকার। দেশের সাম্প্রতিক সংস্কার কর্মসূচি প্রসঙ্গে তিনি বলেন, ৭ হাজারসংস্কার প্রচেষ্টার সঙ্গে যুক্ত রয়েছে কেন্দ্রীয় সরকার। উন্নয়নের দিক থেকেআন্তর্জাতিক মানকে স্পর্শ করার জন্য ভারত যে প্রচেষ্টা চালিয়ে যাচ্ছে, এই ঘটনাতারই প্রমাণ। স্বচ্ছতা, দক্ষতা, বিকাশ এবং সার্বিক কল্যাণের ওপর সরকারের গুরুত্বেরকথাও এদিন তিনি তুলে ধরেন তাঁর বক্তব্যে। পণ্য ওপরিষেবা কর অর্থাৎ, জিএসটি প্রসঙ্গে প্রধানমন্ত্রী বলেন, বহু বছরের প্রচেষ্টাসত্ত্বেও এই প্রথম তা বাস্তবায়িত হতে চলেছে। এর রূপায়ণের কাজ যথেষ্ট জটিল।ভবিষ্যতের সমীক্ষা ও পরীক্ষানিরীক্ষার মাধ্যমেই বিষয়টি সুপরিস্ফুট হবে। ভারত যে বড়ধরনের সিদ্ধান্ত গ্রহণ করে দ্রুততার সঙ্গে তা রূপায়ণ করতে পারে, এই ঘটনাকে তারইপ্রমাণ বলে বর্ণনা করেন তিনি । নীতিগতবিভিন্ন উদ্যোগ গ্রহণের জন্য ভারতের প্রধানমন্ত্রীর বিশেষ প্রশংসা করেন মার্কিনসিইও-রা। বাণিজ্যিক কাজকর্মকে সহজতর করে তোলার লক্ষ্যে তাঁর সাম্প্রতিকপ্রচেষ্টাগুলিকেও সাধুবাদ জানান তাঁরা। ডিজিটাল ইন্ডিয়া, মেক ইন ইন্ডিয়া, দক্ষতাবিকাশ কর্মসূচি, বিমুদ্রাকরণ এবং পুনর্নবীকরণযোগ্য জ্বালানির বিকাশ সম্পর্কিতবিষয়গুলিতে তাঁর উদ্যোগ ও প্রচেষ্টার সপ্রশংস উল্লেখ করেন মার্কিন সিইও-রা। ভারতেরদক্ষতা বিকাশ কর্মসূচি এবং শিক্ষা সম্পর্কিত প্রচেষ্টাগুলিতে অংশীদারিত্বেরলক্ষ্যে আগ্রহ প্রকাশ করেন বেশ কয়েকজন সিইও। নারী ক্ষমতায়ন, ডিজিটাল প্রযুক্তি,শিক্ষা এবং খাদ্য প্রক্রিয়াকরণ ক্ষেত্রে তাদের সংস্থাগুলি ভারতে যে সমস্ত সামাজিকউদ্যোগ ও প্রচেষ্টার সঙ্গে যুক্ত রয়েছে, তাও এদিন প্রকাশ পায় মার্কিন সিইও-দেরবক্তব্যে। পরিকাঠামো, প্রতিরক্ষা উৎপাদন এবং জ্বালানি নিরাপত্তার মতো বিষয়গুলিওস্থান পায় তাঁদের আলোচ্যসূচিতে। পরিশেষে,মার্কিন সিইও-দের চিন্তাভাবনা ও মতামতের জন্য তাঁদের ধন্যবাদ জানান ভারতেরপ্রধানমন্ত্রী। প্রেসিডেন্ট ট্রাম্পের সঙ্গে তাঁর আসন্ন আলোচনা বৈঠকের কথা উল্লেখকরে তিনি বলেন যে ভারত ও মার্কিন যুক্তরাষ্ট্র – দুটি দেশেরই রয়েছে এক মিলিতমূল্যবোধ। আমেরিকা যদি আরও শক্তিশালী হয়ে ওঠে তাতে স্বাভাবিকভাবেই লাভবান হবেভারতও। তিনি বলেন, সার্বিক বিশ্ব কল্যাণের লক্ষ্যে বলিষ্ঠ ও শক্তিশালী একটি দেশহিসেবে আমেরিকার গুরুত্ব যে অপরিসীম, একথা বিশ্বাস করে ভারত। নারীক্ষমতায়ন, পুনর্নবীকরণযোগ্য জ্বালানি, স্টার্ট আপ শিল্পোদ্যোগ এবং উদ্ভাবনের মতোক্ষেত্রগুলিতে মার্কিন সিইও-দের আরও বেশি মাত্রায় উৎসাহীহয়ে ওঠার আবেদন জানান তিনি। স্কুল ছাত্রীদের স্বাস্থ্য রক্ষার ক্ষেত্রে প্রযুক্তিও উৎপাদন সম্পর্কিত চাহিদা পূরণের দিকগুলি সম্পর্কে চিন্তাভাবনা করার জন্যসিইও-দের প্রস্তাব দেন শ্রী নরেন্দ্র মোদী। তিনি বলেন, ভারতে জীবনযাত্রারমানোন্নয়নই হল তাঁর প্রাথমিক লক্ষ্য ও উদ্দেশ্য। / ..
সীমান্তসুরক্ষা বাহিনীর গ্রুপ ‘এ’ নির্বাহী আধিকারিকদের ক্যাডার পর্যালোচনা করার অনুমোদনকেন্দ্রীয় মন্ত্রিসভার

প্রধানমন্ত্রী শ্রী নরেন্দ্রমোদির পৌরহিত্যে কেন্দ্রীয় মন্ত্রিসভা বি.এস.এফ.-এর গ্রুপ ‘এ’ নির্বাহী(একজিকিউটিভ) আধিকারিকদের ক্যাডার পর্যালোচনার অনুমোদন দিল| সেই সঙ্গেবি.এস.এফ.-এর কার্যকর ও প্রশাসনিক ক্ষমতা বৃদ্ধির জন্য অ্যাসিস্ট্যান্ট কমান্ডেন্টথেকে শুরু করে এডিশন্যাল ডি.জি. পদ পর্যন্ত নানা পর্যায়ের সর্বমোট ৭৪টি পদসৃষ্টিরও অনুমোদন দিয়েছে| বর্তমানকাঠামোতে গ্রুপ ‘এ’ পদের বৃদ্ধি হচ্ছে ৪১০৯টি থেকে ৪১৮৩টিতে, পদগুলি নিম্নরূপ: ১.এডিশন্যাল ডি.জি. (এইচ.এ.জি. পর্যায়ের)-এর একটি পদ বৃদ্ধি| ২.ইনস্পেক্টর জেনারেলের (এস.এ.জি. পর্যায়ের) সর্বমোট ১৯টি পদ বৃদ্ধি| ৩.ডি.আই.জি./কমান্ডেন্ট/2 1সি (জে.এ.জি. পর্যায়ের)-এর সর্বমোট ৩৭০টি পদ বৃদ্ধি| ৪.অ্যাসিস্ট্যান্ট কমান্ডেন্ট (জে.টি.এস. পর্যায়ের)-এর সর্বমোট ১৪টি পদ বৃদ্ধি| ৫.ডেপুটি কমান্ডেন্ট (এস.টি.এস. পর্যায়ের)-এর সর্বমোট ৩৩০ পদ হ্রাস| .
মহারাষ্ট্রের যাবাৎমল পরিদর্শন প্রধানমন্ত্রীর, ২০২২-এর মধ্যে সকলের জন্য ঘর
পাকা ঘর, জোরালো স্বপ্ন

প্রধানমন্ত্রী শ্রী নরেন্দ্র মোদী আজ (১৬ই ফেব্রুয়ারি) মহারাষ্ট্রের যাবাৎমল সফর করেন। রাজ্যের একাধিক প্রকল্পের তিনি সূচনা করেন। কেন্দ্রীয় মন্ত্রী শ্রী নীতিন গড়করি এবং মহারাষ্ট্রের মুখ্যমন্ত্রী শ্রী দেবেন্দ্র ফড়নবিশও অনুষ্ঠানে উপস্থিত ছিলেন। শ্রী নরেন্দ্র মোদী, প্রধানমন্ত্রী আবাস যোজনার (পিএমএওয়াই) আওতায় ঘর পেয়েছেন এমন কয়েকজন নির্বাচিত সুফলভোগীর হাতে ঘরের চাবি তুলে দেন। তিনি বলেন, পিএমএওয়াই প্রকল্পে যাবাৎমলে প্রায় ১৪,৫০০টি নতুন বাড়ি বানানো হয়েছে। আগামী ২০২২ সালের মধ্যে ‘সকলের জন্য গৃহ’ – সরকারের এই লক্ষ্যে পৌঁছনো সম্ভব হবে বলে তিনি উল্লেখ করেন। ঐসব ঘরে বসবাসকারীদের পাকা ঘর, তাঁদের জোরালো স্বপ্ন দেখার পথ সুগম করবে। তিনি, মহারাষ্ট্র গ্রামীণ জীবন-জীবিকা মিশনের আওতাভুক্ত স্বনির্ভর গোষ্ঠীগুলির মহিলাদের হাতে চেক এবং সার্টিফিকেট তুলে দেন। প্রধানমন্ত্রী বলেন, যাবাৎমলের অনুষ্ঠান উন্নয়নের পঞ্চধারারই এক সম্প্রসারিত অংশ, যার মাধ্যমে শিশুদের শিক্ষা, যুবক-যুবতীদের জীবন-জীবিকা, প্রবীণ নাগরিকদের জন্য ঔষধ, কৃষকদের সেচ এবং জন-অভিযোগের নিষ্পত্তির মতো বিষয়গুলি কার্যকর করা হয়ে থাকে। প্রধানমন্ত্রী বোতাম টিপে ৫০০ কোটি টাকার বিভিন্ন সড়ক প্রকল্পের শিলান্যাস করেন। তিনি ভিডিও লিঙ্কের মাধ্যমে হামসফর আজনি (নাগপুর)-পুণের মধ্যে পতাকা দেখিয়ে ট্রেন যাত্রার সূচনা করেন। প্রধানমন্ত্রী বলেন, সড়ক ও রেল প্রকল্পের মাধ্যমে যোগাযোগ ব্যবস্থার উন্নতি ঘটানোর মাধ্যমেই উন্নয়ন সম্ভব এবং বর্তমান এই প্রকল্পগুলির দ্বারা যাবাৎমল এবং নিকটবর্তী এলাকার সার্বিক উন্নয়ন সম্ভব হবে। এক জনসভায় প্রধানমন্ত্রী বলেন, পুলওয়ামার হামলার ঘটনার প্রেক্ষিতে আমরা এক গভীর শোকের মধ্যে রয়েছি। মহারাষ্ট্রের দুই সাহসী ছেলেও দেশের জন্য তাঁদের জীবন বলিদান দিয়েছেন। আমরা শোকাহত পরিবারগুলির পাশেই রয়েছি। শহীদদের অবদান কখনই ব্যর্থ হতে দেওয়া যাবে না। পরবর্তী পদক্ষেপ নেওয়ার জন্য সময়, স্থান এবং পদ্ধতি গ্রহণের ব্যাপারে সিদ্ধান্ত গ্রহণের জন্য নিরাপত্তা বাহিনীকে পূর্ণ স্বাধীনতা দেওয়া হয়েছে বলে প্রধানমন্ত্রী উল্লেখ করেন। আমরা যদি আমাদের স্বপ্নের বাস্তবায়ন এবং দেশের উন্নয়ন করে থাকি, তবে তা আমাদের সাহসী সেনাদের ত্যাগের জন্যই সম্ভব হচ্ছে বলে তিনি উল্লেখ করেন। প্রধানমন্ত্রী জানান, সিক্‌ল সেল রোগের ব্যাপারে গবেষণার জন্য চন্দ্রপুরে একটি গবেষণাকেন্দ্র গড়ে তোলা হচ্ছে। অনুষ্ঠানে প্রধানমন্ত্রী সহস্ত্রকুণ্ড একলব্য মডেল আবাসিক স্কুলের উদ্বোধন করেন। ১৫ একর জমিতে গড়ে ওঠা এই বিদ্যালয়ে সমস্ত আধুনিক সুযোগ-সুবিধা রয়েছে। স্কুলটি গড়ে ওঠায় স্থানীয় আবাসিক ছেলে-মেয়েদের আশা-আকাঙ্ক্ষা পূর্ণ হবে বলে তিনি আশা প্রকাশ করেন। আদিবাসী এলাকায় এক হাজার একলব্য মডেল আবাসিক স্কুল গড়ে তোলার প্রকল্পের আওতায় এই বিদ্যালয়টি গড়ে তোলা হয়েছে। প্রধানমন্ত্রী বলেন, “আদিবাসীদের ‘জনধন থেকে বনধন’ পর্যায়ে উন্নীত করতে সরকার বিশেষভাবে প্রতিশ্রুতিবদ্ধ। জনধন প্রকল্পে দরিদ্র মানুষদের অর্থনৈতিক অন্তর্ভুক্তিকরণ করা হয়েছে। অন্যদিকে, বনধন প্রকল্পে অরণ্য অঞ্চলের বিভিন্ন সামগ্রীর মাধ্যমে দরিদ্র মানুষের আয় বাড়বে। আদিবাসীরা যাতে তাঁদের বিভিন্ন সামগ্রীর উপযুক্ত দাম পায়, সেজন্যই সরকার বনধন কেন্দ্র গড়ে তুলেছে।” স্বাধীনতা সংগ্রামে আদিবাসী বীরেরা যে ত্যাগ স্বীকার করেছেন তার উল্লেখ করে প্রধানমন্ত্রী বলেন, দেশ জুড়ে বিভিন্ন সংগ্রহালয় ও স্মারকের মাধ্যমে আমরা তাঁদের স্মৃতি সুরক্ষিত রাখছি। /
আগামী ‘মন কি বাত’-এ প্রধানমন্ত্রী কৃষকদের সাথে কথা বলবেন

নয়াদিল্লি, ১২ মার্চ, ২০১৫ আজ প্রধানমন্ত্রী শ্রী নরেন্দ্র মোদী বেশ কয়েকটি ট্যুইটার মাধ্যমে জানান যে আগামী ২২ মার্চ, ২০১৫ তারিখের ‘মন কি বাত’ বেতার অনুষ্ঠানে তিনি কৃষকদের বিষয়ে কথা বলবেন। ট্যুইটার বার্তায় প্রধানমন্ত্রী বলেছেন, “আমি কৃষক-বন্ধুদের কথা বলতে চাই এবং চাই যে তাঁরা আমায় চিঠি লিখুন।” চিঠি লেখার ঠিকানা হল – অল ইন্ডিয়া রেডিও, আকাশবাণী ভবন, সংসদ মার্গ, নয়াদিল্লি – ১১০০০১। এছাড়া, http://www.mygov.in-এও মতামত জানানো যাবে। প্রধানমন্ত্রী লিঙ্কটিও দিয়েছেন
কেন্দ্রীয় মন্ত্রীসভা আয়ুষ্মান ভারতের  অন্তর্গত আয়ুষ স্বাস্থ্যকেন্দ্রগুলিকে জাতীয় আয়ুষ মিশনে অন্তর্ভুক্তির বিষয়টি অনুমোদন করেছে

প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রীসভা আজকের বৈঠকে আয়ুষ্মান ভারতের অন্তর্গত আয়ুষ স্বাস্থ্যকেন্দ্রগুলিকে জাতীয় আয়ুষ মিশনে অন্তর্ভুক্তির বিষয়টি অনুমোদন করেছে। এই প্রকল্পে ২০১৯-২০২০ থেকে ২০২৩-২০২৪ এই ৫ বছরের জন্য আয়ুষ স্বাস্থ্যকেন্দ্রগুলি পরিচালনার খরচ হিসেবে ৩৩৯৯.৩৫ কোটি টাকা মঞ্জুর করা হয়েছে (এর মধ্যে কেন্দ্র দেবে ২২০৯.৫৮ কোটি টাকা ও রাজ্যগুলি দেবে ১১৮৯.৭৭ কোটি টাকা)। আয়ুষ স্বাস্থ্যকেন্দ্রগুলির উদ্দেশ্য হল আয়ুষ সংক্রান্ত নীতিগুলির ওপর ভিত্তি করে জনস্বাস্থ্য পরিষেবার মধ্য দিয়ে সার্বিক সুস্বাস্থ্য পরিষেবা প্রদান, সামাজিক সচেতনতা বৃদ্ধি অর্থাৎ জীবনশৈলী, যোগাভ্যাস, ওষধিযুক্ত গাছপালা ও ওষুধপত্র যাতে মানুষের কাছে পৌঁছায় তা সুনিশ্চিত করা। আয়ুষ মন্ত্রক রাজ্য, কেন্দ্রশাসিত অঞ্চল, স্বাস্থ্য ও পরিবার কল্যাণ মন্ত্রক এবং অন্যান্য মন্ত্রকের সঙ্গে সমন্বয় সাধন করে সারা দেশে দুটি পর্যায়ে ১২,৫০০ টি আয়ুষ স্বাস্থ্যকেন্দ্র পরিচালনার প্রস্তাব করেছে। এর ফলে প্রত্যেকের কাছে সুলভ মূল্যে স্বাস্থ্য পরিষেবা পৌঁছে দেওয়া সম্ভব হবে। এর মাধ্যমে মানুষের মধ্যে নিজের সুস্বাস্থ্য বজায় রাখার বিষয়টি প্রাধান্য পাবে।